- Hindi News
- National
- सड़क हादसों को रोकने के लिए राजमार्ग किनारे की झाड़ियां हटेगी, वन्यजीव क्षेत्र के बोर्ड भी लगेंगे
सड़क हादसों को रोकने के लिए राजमार्ग किनारे की झाड़ियां हटेगी, वन्यजीव क्षेत्र के बोर्ड भी लगेंगे
राष्ट्रीयराजमार्गाें पर लगातार हो रहे सड़क हादसों को लेकर प्रशासन ने संज्ञान लिया है। अब राजमार्ग के किनारे उगी झाड़ियां और वन्यजीव होने के संकेतकों के साथ बोर्ड भी लगाए जाएंगे। नागौर से गोगेलाव तक राष्ट्रीय राजमार्ग पर आए दिन होने वाले सड़क हादसों पर चिंता जताते हुए कलेक्टर ने निर्देश दिए कि इस सड़क के किनारे उगी झाड़ियों को हटाया जाए और यहां वन्यजीव बोर्ड भी लगाएं जाएं ताकि वाहन चालक सतर्कता बरतें। ताकि दुर्घटनाओं को नियंत्रित किया जा सके और मौतें कम हो। इसे लेकर सार्वजनिक निर्माण विभाग, रिडकोर राष्ट्रीय राजमार्ग निर्माण एवं सुरक्षा को लेकर जिला स्तरीय अधिकारियों की बैठक मंगलवार को कलेक्ट्रेट सभागार में हुई। बैठक की अध्यक्षता कलेक्टर ने की। कलेक्टर ने राजमार्ग निर्माण, मरम्मत तथा यातायात सुरक्षा संबंधी इंतजाम कार्यों की समीक्षा करते हुए संबंधित अधिकारियों को आवश्यक दिशा-निर्देश दिए।
स्ट्रीटलाइट और डीवाइडर भी लगेंगे
बैठकमें नगर परिषद के अधिकारियों को स्ट्रीट लाइट तथा रोड डिवाइडर लगाने के भी निर्देश कलेक्टर ने दिए। उन्होंने कहा कि नागौर शहर से लेकर जेएलएन अस्पताल तक इन्हें लगाया जाए ताकि रात के समय दुविधा नहीं हो और दुर्घटनाओं से बचा जा सके। उन्होंने साथ ही शहर में सीवरेज लाइनों के कार्यों को भी जल्द पूरा करने के निर्देश दिए।
दैनिक भास्कर ने प्रशासन को चेताया, बताई हादसों की वजह, लापरवाही से जा रही जानें
भास्करने राजमार्गों पर लगातार हो रहे हादसों पर जमीनी स्थिति दिखाते हुए 21 फरवरी को हाइवे पर हर रोज हादसे...खबर प्रकाशित की थी। जिसमें राजमार्गों पर हो रहे हादसों के कारण के बारे में बताया गया था। इन कारणों में विकट मोड़ होने, संकेतक नहीं होने, झाड़ियां आदि उगी होने और वन्यजीव क्षेत्र होने की सूचना लिखे बोर्ड नहीं होने के बारे में ध्यान आकर्षित करवाया गया था। जिसके बाद प्रशासन ने अब इस संबंध में बैठक लेकर निर्णय लिए है।
बैठक के दौरान रसद विभाग संबंधी कार्यों की भी हुई समीक्षा
नागौर. कलेक्टरराजन विशाल ने मंगलवार को रसद विभाग के अधिकारियों की बैठक लेकर रसद विभाग से संबंधित कार्यों की समीक्षा की। बैठक में कलेक्टर ने प्रवर्तन स्टाफ को अपने क्षेत्र में लगातार उचित मूल्य की दुकानों का निरीक्षण जांच कर पोस मशीन के माध्यम से शत प्रतिशत वितरण सुनिश्चित करने के निर्देश दिए। उन्होंने कहा कि रिटेलर आवश्यक रुप से उपभोक्ताओं को रसीद उपलब्ध कराए। साथ वितरण में गतिरोध उत्पन्न करने वाले डीलर के खिलाफ एफआईआर दर्ज कराई जाए। इस दौरान कलेक्टर ने रसद विभाग से संबंधित सभी कार्यों की समीक्षा की। बैठक में जिला रसद अधिकारी राकेश शर्मा सहित सभी प्रवर्तन निरीक्षक उपस्थित रहे।
बॉर्डर और पिलर भी लगाए जाएंगे, संकेतक बोर्ड लगेंगे
इसमौके पर यह निर्णय भी लिया लिया गया कि राष्ट्रीय राजमार्ग पर बॉर्डर पिलर लगाएं जाएंगे। खास बात यह है कि इन सभी बॉर्डर पीलर्स का रंग एक जैसा होगा। इसका लाभ यह होगा कि वाहन चालक भ्रमित नहीं होंगे और एक रूपता भी रहेगी। बैठक में कलेक्टर ने मनरेगा गौरव पथ, सामुदायिक शौचालय निर्माण, सड़क सुरक्षा संबंधी कार्यों की समीक्षा की। उन्होंने निर्देश दिए कि गौरव पथ के किनारे नालियों का निर्माण किया जाए और उसे अंतिम छोर तक जोड़े। सड़कों पर गंदगी फैले, इसके लिए सामुदायिक शौचालय का निर्माण भी किया जाएं। बैठक में जिला परिषद के सीईओ अजीतसिंह, अतिरिक्त जिला कलेक्टर चंदगी राग झाझरिया सहित संबंधित विभागों के जिला स्तरीय अधिकारी मौजूद थे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva